Hands All Over (երգ)

«Hands All Over», ամերիկյան Maroon 5 խմբի երգը, որը ընդգրկվել է 2010 թվականին թողարկված իրենց «Hands All Over» կոչվող երրորդ ալբոմում։ Երգը գրվել է Ադամ Լևինի, Ջեսսի Կարմայքլի և Սեմ Ֆերարի կողմից, իսկ պրոդյուսերական աշխատանքով զբաղվել է Ռոբերտ Ջոն Լանգը։ «Hands All Over»-ը ֆանկ մետալ և ռոք ժանրերի երգ է, որի մեղեդին կազմված է թմբուկի, կիթառի, դաշնամուրի և հարվածային գործիքների նվագակցությունից։ Երգի տեքստը գայթակղության մասին է։

Երգը ստացել է դրական արձագանքներ երաժշտական քննադատների կողմից, որոնցից ոմանք այն համարել են ալբոմի լավագույն երգ։ Քննադատները երգը նաև համեմատել են երգիչ Փրինսի, Nine Inch Nails և Def Leppard խմբերի երգերի հետ։ Ալբոմի թողարկումից հետո երգը զբաղեցրել է 20-րդ հորիզոնականը Հյուսիսային Կորեայի և 38-րդ հորիզոնականը Իսպանիայի հիթ շքերթներում։ Երգի տեսահոլովակը, որի ռեժիսորն է Դոն Թայլերը, թողարկվել է 2010 թվականի դեկտեմբերին։

Տեսահոլովակ 

Երգի տեսահոլովակը թողարկվել է 2010 թվականի դեկտեմբերի 24-ին։ Տեսահոլովակի ռեժիսորն է Դոն Թայլերը, ով նախկինում եղել է A Day to Remember և Flyleaf խմբերի տեսահոլովակների ռեժիսորը։ 2011 թվականի հունիսի 14-ին տեսահոլովակը տեղադրվել է Maroon 5-ի VEVO ալիքում։ Տեսահոլովակն ամբողջությամբ անիմացիա է։ Տեսահոլովակի սկզբում Լևինը երգում է՝ խոսափողը ձեռքին, իսկ նրա մարմինը շոշափում են ձեռքեր։ Այնուհետև հայտնվում է անիմացիոն մերկ կին, ով պարում է նրա համար, ինչպես նաև գայթակղում խմբի մյուս անդամներին։ Տեսահոլովակի ընթացքում ցուցադրվում են նաև որոշ անիմացիոն էկեկտներ, որոնցից են օրինակ հրեշտակի թևեր կամ սատանայական տարրեր։

Հիթ շքերթներ

Ծանոթագրություններ

Արտաքին հղումներ 
 Երգի տեսահոլովակը ՅուԹյուբ վիդեոհոսթինգում
 Երգի տեքստը  MetroLyrics կայքում

Maroon 5 երգեր
2010 երգեր